Hyundai hoop vir toename in verkope – praag.co.za — 20 jaar jonk!
Die 2011 Sonata, wat heelwat slanker as sy voorganger is, was geskeduleer om gister by die Los Angeles Motorskou bekendgestel te word. Die nuwe kar, wat Hyundai sê het ‘n “vloeiende gebeelde” voorkoms, behoort die hoogs kompeterende segment in brandstofekonomie te lei met omtrent 12 kilometers per liter op die hoofweg.
Hyundai, met verkope wat hierdie jaar omtrent ses persent hoër is as gevolg van aggressiewe prysvasstelling en knap bemarking, het die hele jaar in markaandeel gegroei al het die Amerikaanse motorverkope met 24 persent gedaal.
Die nuwe motor kom toegerus met ‘n ses-spoed outomatiese of handratkas, en slegs vier-silinder enjins sal aangebied word. Aanvanklik sal die enigste keuse ‘n 2,4-liter viersilinder die enigste keuse wees. ‘n Turbo-aangejaagde viersilinder kom later.
Die enjin, wat lug en brandstof regstreeks in die silinders inspuit vir meer krag en doeltreffendheid, ontwikkel omtrent 150 kilowatt, heelwat meer as die klein V6-enjins van ‘n paar jaar gelede. Hyundai belowe ook elektroniese stabiliteitsbeheer en presiese hantering en stuurgevoel, asook groter binneruimte.
Dit is een van sewe nuwe voertuie wat Hyundai beplan om oor die volgende twee jaar bekend te stel. Die maatskappy sal vandag ‘n nuwe Tucson klein oorgangsvoertuig in Los Angeles onthul.
bride to be necklaceАлександр Фильчаков Васильевич
Skrywer Dan RoodtGepubliseer op 3 Desember 2009 Kategorieë MotornuusSleutelwoord Hyundai
Vorige Vorige artikel: GM loods Volt
Volgende Volgende artikel: Moslemterreurgroep verantwoordelik vir Russiese treinongeluk